Mila Aziablé

Mawougno Mila Ami Aziablé, yo gantsi a bitswang Mila Aziablé, ke moenjiniri le mopolotiki wa kwa Togo, yo o direlang jaaka Tona ya tautona wa Energy le Meepo mo Kabineteng ya Togo, go tloga ka 1 Diphalane 2020. [1]

 Kitso ka gagwe le dithutego 
Mila o tsholetswe kwa Togo, o tshotswe mo e ka nnang ka 1991. O ne a tsena sekolo se segolwane kwa Lomé. O ne a amogelwa kwa Yunibesithing ya Lomé, kwa Sekolong sa Bosetšhaba sa Boenjiniri (ENSI). [1]

Mila o ne a newa basari ya go ya go ithuta boenjenere kwa Metz, kwa Fora, ka ntlha ya bokgoni jwa gagwe mo dithutong tsa gagwe. Ka 2012, Mila o ne a aloga ka dikirii ya boenjiniri jwa metšhini kwa École Nationale d'Ingénieurs de Metz (ENIM), (Sekolo sa Bosetšhaba sa Boenjiniri sa Metz), sekolo sa boenjiniri sa setšhaba.[ 1]

Mo ngwageng o o latelang, o ne a amogelwa kwa Ecole Nationale Supérieure des Mines de Paris (Paris National Superior College of Mines), e gantsi e bidiwang Mines ParisTech. Fa a ntse a le koo, o ne a ithutetse boenjeniri le tsamaiso ya gase.[ 1]

Ka ngwaga wa 2018, o ne a amogelwa kwa Paris Institute of Political Studies (Sciences Po), a aloga teng ka dikirii ya masters mo go tsa tlhabololo le dipholisi tsa tsamaiso. [2]
 Tiro ya gagwe 
Morago ga go fetsa dithuto tsa gagwe, Mila o ne a thapiwa jaaka "moenjiniri wa tiragatso ya gase" kwa GRTgaz, e leng setlamo sa setlhopha sa madirelo sa Fora sa ENGIE.[ 1][2][3]

Ka Diphalane 2020, Mila, yo o neng a na le dingwaga di le 29 ka nako eo, o ne a tlhophiwa go nna Tona ya Motlatsa-tautona ya Togo, yo o ikarabelelang ka tsa Maatla le Meepo. Ke ene leloko le le botlana go gaisa mo kabineteng. O ne a tsaya maemo a Marc Ably Bidamon yo o neng a dira tiro eo magareng ga 2015 le 2020.[1][2][3]

 Metswedi 

[1] Togo First (4 November 2020). "Mila Aziable: Minister Delegate to the President of the Republic, in charge of Energy and Mines". TogoFirst.com. Lomé. Retrieved 13 September 2021.

[2] Togo First (3 October 2020). "Who is Mila Aziablé, the youngest minister of the new government?". TogoFirst.com. Lomé. Retrieved 13 September 2021.

[3] Eugène Sahi (12 April 2021). "Togo: Focus on Mila Aziablé, the 29-year-old minister". Afrique-sur7.ci. Abidjan, Ivory Coast. Retrieved 13 September 2021